# La Masia

La Masia és un camp d'entrenament situat al costat del Camp Nou que ha estat la residència dels joves de les categories inferiors del FC Barcelona, i s'ha convertit en referència mundial del futbol base i formatiu. En els seus primers trenta anys d'història hi van passar 503 nens amb el somni de convertir-se algun dia en esportistes d'elit. El 85% provenien dels diferents equips de futbol i l'altre 15% de la resta de seccions professionals. Un dels majors reconeixements a nivell mundial es va produir el 10 de gener del 2011, quan tres jugadors formats a la Masia, Xavi, Iniesta i Messi, van quedar en les tres primeres posicions de la Pilota d'Or, premi que distingeix al millor jugador de l'any anterior; una fita mai assolida per cap altre club. L'any 2011 va traslladar-se a la nova Masia, a la Ciutat Esportiva Joan Gamper.

## Història
### Can Planes

La masia de Can Planes formava part dels terrenys adquirits pel FC Barcelona destinats a la construcció del Camp Nou amb l'acord favorable d'una Assemblea de compromissaris convocada pel president Agustí Montal i Galobart el 14 de novembre de 1950. La compra oficial s'ajornà tres anys, i encara en passaria mig més fins que el 28 de març de 1954 es procedís a iniciar les obres. Una comitiva de 60.000 persones, presidides per Francesc Miró-Sans, van fer el recorregut des del Camp de Les Corts fins a la masia, a l'ombra de la qual, va celebrar-se la cerimònia de la col·locació de la primera pedra, revestida de solemnitat. Tres anys després, el 24 de setembre de 1957, festa de La Mercè, la junta d'en Miró-Sans inaugurava el Camp Nou amb el precepte de conservar-hi per sempre la Masia.
En el curs de les obres del Camp Nou, la masia va servir com a taller de confecció de les maquetes i lloc de reunions i treball d'arquitectes i constructors, i també com a local de recepció d'autoritats. Després d'uns anys de romandre tancada, en el període presidit per Enric Llaudet es procedí a fer-hi unes obres de restauració i el 26 de setembre de 1966 passà a albergar la seu social i oficines del Club, que deixaren la Via Laietana per a traslladar-se al costat al Camp Nou.

### Etapa de Núñez i Mussons (1978-2000)

Quan la Junta de Josep Lluís Núñez va començar a regir el Club, l'1 de juliol de 1978, va decidir ampliar i traslladar les oficines a l'edifici del Palau Blaugrana i Palau de Gel, i convertir La Masia en una residència per a joves futbolistes vinguts de fora i que fins llavors vivien disseminats en pensions i pisos, amb poc control, i amb els riscos que les nits de la gran ciutat comporten per a joves adolescents. Johan Cruyff, que en la temporada 1977-78 finalitzà la seva etapa com a jugador del Barça, va ser una de les persones que ho havien proposat al president. Al cap de pocs mesos, el 20 d'octubre del 1979, el desig de Núñez es convertia en realitat i naixia oficialment La Masia.
Inicialment es va formar una Comissió Rectora molt nombrosa per gestionar La Masia, que només durà unes setmanes, presidida pel Cap responsable del futbol base, Jaume Amat i Curto. Un dels tutors del futbol base, Francesc Segarra Malons, va ser el primer director executiu i Xavier Comenges, primer administrador, substituïts uns anys més tard, per Joan Cèsar Farrés, i per Carles Naval respectivament.
El novembre de 1979, coincidint amb la dimissió del directiu Jaume Amat, quan fou designat director general de carreteres de la Generalitat, en Josep Mussons i Mata, Vicepresident de l'àrea esportiva del club, va ser nomenat responsable de tota la parcel·la del futbol base i de La Masia, tasca que va desenvolupar fins al final del seu mandat el juny de l'any 2000. D'entrada, Mussons va rodejar-se d'un grup de bons tutors – dos per cada equip, conduïts per l'Ernest Llirinós - amb absoluta renúncia a immiscir-se en qüestions esportives que eren d'exclusiva autoritat dels tècnics respectius. Va marcar un programa d'actuació per assegurar que els nois que començaven la seva carrera esportiva sentissin el compromís de pertànyer a un club com el Barça: allò que, amb el temps ha quedat com l'esperit de La Masia.
La primera novetat va ser la formació integral dels residents, amb obligatorietat d'anar a l'Escola, Acadèmia o Universitat amb cost a càrrec del Club. Una decisió criticada al principi però que posteriorment altres clubs van copiar, establint la formació integral com a norma educativa, cosa actualment generalitzada i corrent. Per a mantenir el nivell d'estudis, La Masia va tenir professors de repàs a hores lliures.
A nivell esportiu, l'entrenador Oriol Tort fou una de les ànimes del projecte. El primer jugador format a la Masia que debutà amb el primer equip va ser Ángel Pedraza, el 16 de setembre de 1980,
]</ref> i els dos següents van ser Luis Milla i Esteve Fradera.

### Consolidació i reconeixement mundial (2000-actualitat)

Des de l'any 2002 és dirigida per Carles Folguera, exporter de la secció d'hoquei patins del FC Barcelona.
Un dels majors reconeixements a nivell mundial es va produir el 10 de gener de 2011, quan tres jugadors formats a la Masia, Xavi, Iniesta i Messi, van quedar en les tres primeres posicions de la Pilota d'Or, premi que distingeix al millor jugador de l'any 2010. Una fita mai assolida per cap altre planter. L'estiu de l'any 2011, la residència dels joves i l'activitat formativa es traslladà a la Ciutat Esportiva Joan Gamper situada a Sant Joan Despí, on el futbol base s'entrena i juga els partits i on el primer equip s'entrena. La nova Masia, anomenada Centre de Formació Oriol Tort, ocupa un modern edifici de 6.000 m² i amb capacitat per a entre 80 i 120 joves, superior als 60 joves que acollien les antigues instal·lacions. La masia de Can Planes passà a ser seu social del club.

## Estadístiques dels residents

* 35% Han jugat a Tercera divisió de la lliga espanyola de futbol, amateur o han deixat el futbol
* 27% Han jugat a Segona A o Segona B
* 19% Encara estan jugant en categories inferiors
* 10% Han debutat al primer equip del FC Barcelona
* 9% No han debutat al primer equip, però han jugat a primera divisió espanyola o estrangera

## Llista de jugadors formats a La Masia

La següent taula inclou jugadors de futbol formats a La Masia que han jugat almenys 50 partits a lligues de primera divisió, o que actualment juguen al primer equip del FC Barcelona. Inclou partits i gols marcats en competició de lliga.
| Nom | Origen | Posició | Any de naixement | Carrera | Partits | Gols | Club |
| Alvarez, QuiqueQuique Álvarez | Galícia | Defensa | 1975 | 1995–2009 | 200 | 005 | Vila-real CF |
| Amor, GuillermoGuillermo Amor | País Valencià | Centrecampista | 1967 | 1988–2002 | 402 | 048 | FC Barcelona |
| Arteta, MikelMikel Arteta | País Basc | Centrecampista | 1982 | 2000– ¤ | 241 | 039 | Arsenal Football Club |
| Barjuán, SergiSergi Barjuán | Catalunya | Defensa | 1971 | 1993–2002 | 352 | 006 | FC Barcelona |
| Busquets, CarlesCarles Busquets | Catalunya | Porter | 1967 | 1990–1999 | 079 | 000 | FC Barcelona |
| Cruyff, JordiJordi Cruyff | Països Baixos | Centrecampista | 1974 | 1994–2010 | 256 | 042 | Alavés |
| Fabregas, CescCesc Fàbregas | Catalunya | Centrecampista | 1987 | 2004– ¤ | 187 | 032 | FC Barcelona |
| Ferrer i Llopis, AlbertAlbert Ferrer i Llopis | Catalunya | Defensa | 1970 | 1990–2003 | 297 | 001 | FC Barcelona |
| Garcia, LuisLuis García | Catalunya | Centrecampista | 1978 | 1999– ¤ | 225 | 040 | Racing Santander |
| Guardiola, JosepPep Guardiola | Catalunya | Centrecampista | 1971 | 1990–2006 | 291 | 009 | FC Barcelona |
| Hernandez, XavierXavi Hernández | Catalunya | Centrecampista | 1980 | 1998– ¤ | 367 | 037 | FC Barcelona |
| Iniesta, AndresAndrés Iniesta | Castella-La Manxa | Centrecampista | 1984 | 2002– ¤ | 228 | 022 | FC Barcelona |
| Krkic, BojanBojan Krkić | Catalunya | Davanter | 1990 | 2007– ¤ | 092 | 023 | Ajax |
| Messi, LionelLionel Messi | Argentina | Davanter | 1987 | 2004– ¤ | 159 | 106 | FC Barcelona |
| Motta, ThiagoThiago Motta | Brasil | Centrecampista | 1982 | 2001– ¤ | 152 | 020 | Paris Saint-Germain Football Club |
| Navarro, FernandoFernando Navarro | Catalunya | Defensa | 1982 | 2001– ¤ | 194 | 003 | Sevilla |
| Pique, GerardGerard Piqué | Catalunya | Defensa | 1987 | 2005– ¤ | 071 | 005 | FC Barcelona |
| Peña, Iván de laIván de la Peña | Cantàbria | Centrecampista | 1976 | 1995– 2011 | 369 | 024 | RCD Espanyol |
| Presas, OleguerOleguer Presas | Catalunya | Defensa | 1980 | 2002– ¤ | 146 | 002 | Ajax |
| Puyol, CarlesCarles Puyol | Catalunya | Defensa | 1978 | 1999– ¤ | 345 | 007 | FC Barcelona |
| Reina, PepePepe Reina | Comunitat de Madrid | Porter | 1982 | 2002– ¤ | 317 | 000 | Nàpols |
| Rodriguez, PedroPedro Rodríguez | Illes Canàries | Davanter | 1987 | 2007– ¤ | 060 | 021 | FC Barcelona |
| Valdes, VictorVíctor Valdés | Catalunya | Porter | 1982 | 2002– ¤ | 281 | 000 | FC Barcelona |
| GabriGabri | Catalunya | Centrecampista | 1979 | 1999– ¤ | 287 | 026 | Umm Salal Sport Club |
| Suarez, JeffrenJeffrén Suárez | Veneçuela | Davanter | 1988 | 2009– ¤ | 23 | 003 | Sporting de Lisboa |
| SantosGiovani dos Santos | Mèxic | Davanter | 1989 | 2007– ¤ | 81 | 006 | Vila-real CF |
| Garcia, RogerRoger Garcia | Catalunya | Centrecampista | 1976 | 1995– 2007 | 258 | 029 | RCD Espanyol |
| Garcia, OscarÒscar Garcia | Catalunya | Migcampista | 1973 | 1992– 2005 | 169 | 031 | FC Barcelona |
| Milla, LuisLuis Milla | Aragó | Centrecampista | 1966 | 1986– 2001 | 298 | 006 | Madrid |
| NayimNayim | Ceuta | Centrecampista | 1966 | 1987– 2000 | 341 | 028 | Tottenham |
| Arpón, ÓscarÓscar Arpón | La Rioja | Centrecampista | 1975 | 1995– ¤ | 138 | 005 | Salamanca |
| Carreras, LluísLluís Carreras | Illes Balears | Defensa | 1972 | 1992– 2007 | 220 | 010 | Mallorca |
| Celades, AlbertAlbert Celades | Catalunya | Centrecampista | 1975 | 1995– ¤ | 267 | 011 | FC Barcelona |
| Cembranos, LuisLuis Cembranos | Suïssa | Centrecampista | 1972 | 1994– 2004 | 176 | 037 | Rayo Vallecano |
| García, SergioSergio García | Catalunya | Davanter | 1983 | 2003– ¤ | 166 | 031 | Reial Saragossa |
| Moreno, JaviJavi Moreno | País Valencià | Davanter | 1974 | 1999– 2010 | 134 | 040 | Alavés |
| Rufete Rufete | País Valencià | Migcampista | 1976 | 1995– ¤ | 280 | 029 | Alavés |
| Velamazán, ToniToni Velamazán | Catalunya | Migcampista | 1977 | 1995– ¤ | 198 | 027 | Hospitalet |
| Pinilla, AntoniAntoni Pinilla | Catalunya | Davanter | 1971 | 1990– 2008 | 242 | 040 | Tenerife |
| Pedraza, AngelÁngel Pedraza | Andalusia | Defensa | 1962 | 1982– 1997 | 129 | 005 | Mallorca |
| Fradera, EsteveEsteve Fradera | Catalunya | Defensa | 1963 | 1981– 1995 | 211 | 007 | Mallorca |
| CristóbalCristóbal Parralo | Andalusia | Defensa | 1967 | 1987– 2003 | 517 | 014 | RCD Espanyol |
| FontàsAndreu Fontàs | Catalunya | Defensa | 1989 | 2009–¤ | 007 | 000 | Real Club Celta de Vigo |
| ArnauFrancesc Arnau | Catalunya | Porter | 1975 | 1996–2011 | 169 | 000 | Málaga CF |

## Palmarès de jugadors sortits de la Masia amb els seus clubs

Palmarès de jugador que han jugat almenys 50 partits a lligues de primera divisió, o que actualment juguen al primer equip del FC Barcelona.

### Internacionals

* Campionat del Món de Clubs de futbol: 10
* Copa Intercontinental de futbol: 2
* Copa d'Europa: 26
* Copa de la UEFA: 2
* Recopa d'Europa de futbol: 11
* Supercopa d'Europa de futbol: 25
* Copa Intertoto de la UEFA: 4
* Copa Iberoamericana: 1

### Estatals

* Lligues espanyoles: 92
* Copa del Rei: 37
* Supercopes d'Espanya: 64
* Copa de la lliga: 2
* Copa d'Holanda: 2
* Supercopa d'Holanda: 1
* FA Premier League: 2
* Copa de la Lliga anglesa de futbol: 1
* Copa anglesa de futbol: 3
* Community Shield: 5
* Copa italiana de futbol: 1
* Lliga italiana de futbol: 1
* Supercopa italiana de futbol: 2
* Scottish Premier League: 1
* Scottish Cup: 1
* Scottish League Cup: 1

## Individual

* Pilota d'Or: 5
    2 segones posicions, 3 terceres posició
* Fifa World Player: 1
* Bota d'Or: 2
* World Soccer: 1
* Trofeu Bravo: 4
* Golden Boy: 2
* Premis FIFPro al millor onze: 13
* Millor jugador jove de l'any: 3

## Notes

* ↑ Comença amb el primer partit de primera divisió i acaba amb l'últim
* ↑ Per jugadors retirats, es mostra el club on el jugador ha jugat més partits. Per jugadors en actiu, mostra el club actual.
* ↑ Entrenador del Barcelona Juvenil A de 2009 a 2010, quan Óscar García Junyent passa a assumir-ho.
* ↑ Pare de Sergio Busquets i a partir de 2010, entrenador de porters del Barça.
* ↑ Actualitzat fins a l'11 de gener de 2011.
* ↑ Actualitzat 22 de maig de 2011

## Referències

* 1 2 3 4 5 6 Mussons i Mata, Josep. El Barça vist per dins. Pagès Editors, 2003. ISBN 84-9779-095-2.
* 1 2 3 «El mejor aniversario de La Masia». Mundo Deportivo, 20-10-2009.
* ↑ «It’s an all Barça affair at FIFA Ballon d'Or» (en anglès). Total Barça, 06-12-2010. Arxivat de l'original el 2010-12-10.
* ↑ «EL DOMINGO FUE BENDECIDA Y COLOCADA SOLEMNEMENTE LA PRIMERA PIEDRA DEL NUEVO ESTADIO DEL CLUB DE FÚTBOL BARCELONA». La Vanguardia, 30-03-1954, pàg. 22.
* 1 2 Perarnau, Martí «La Masia, como un laboratorio». Sport, 18-08-2010.
* ↑ «Jaume Amat, 80 anys de dedicació al futbol i al Barça». Mundo Deportivo, 15-12-2006.
* ↑ Álvarez, Robert «Pedraza, el primero de La Masía que debutó con el Barça». El País, 09-01-2011. Arxivat de l'original el 29-03-2020.
* ↑ «La Masía, fábrica de talentos del FC Barcelona, cumple 30 años de éxito». Futbolred, 26-10-2009. Arxivat de l'original el 18-04-2011.
* ↑ «La nova Masia del Barça es dirà Centre de formació Oriol Tort». Empordà, 31-01-2011.
* ↑ Domènech, José Luis «Òscar entrenará al Juvenil A». Mundo Deportivo, 27-07-2010.
* ↑ «Plantilla 2010–11». FC Barcelona. Arxivat de l'original el 14-03-2011.
* ↑ «Luis Javier García Sanz Profile». Soccernet.espn.go.com. Arxivat de l'original el 25-02-2010.
* ↑ «Gerard Pique Profile». Soccernet.espn.go.com. Arxivat de l'original el 23-08-2009.
* ↑ «Oleguer Presas Renom Profile». Soccernet.espn.go.com. Arxivat de l'original el 23-02-2010.

## Enllaços externs

* La Masia - Lloc web oficial